 Awọn gomina lawọn o le san ọgbọn ẹgbẹrun Naira foṣiṣẹ O sọ eyi lasiko ti BBC Yoruba kan si lori ilana ti owo oṣu tuntun naa yoo gba, ko to o di sisan. Sẹnetọ Rafiu salaye pe, igba ti aba ofin naa ba de iwaju awọn asofin, ni wọn yoo ṣe ayẹwo rẹ finifini, lẹyin eyi ni wọn yoo ṣe atunse si ofin to nii ṣe pẹlu owo oṣu oṣiṣẹ ni Naijiria. Àwọn iròyin tì ẹ leè ní ìfẹ síí: Grandma Maruwa: Ó yẹ kí obìnrin sisẹ láì wojú ọkọ kó tó jẹun O sọ pe, bi aarẹ Muhammadu Buhari ba ṣe tete gbe aba ofin naa wa siwaju wọn, ni yoo sọ igba ti yoo di ofin, ti owo oṣu naa yoo si bẹrẹ si ni jẹ sisan. Amọ ko sọ ni pato iye ọjọ, ọsẹ tabi oṣu ti ilana ọhun yoo gba wọn. Sugbọn ṣa, pe ile aṣofin buwọlu aba owo osu naa, ko ti i tumọ si pe yoo di sisan, nitori pe ile asofin mejeeji gbọdọ fi ohun ṣọkan lori rẹ, ki wọn to o gbe pada si ọdọ aarẹ. Aarẹ Buhari nigba ti o n gba abọ iwadi igbimọ to ṣiṣẹ lori ẹkunwo owo oṣu oṣiṣẹ Bakan naa ni o tun ṣe pataki, ki awọn ijọba ipinlẹ gba lati mu ofin naa lo. Idi ni pe ọpọlọpọ awọn ipinlẹ lo ti sọrọ sita lasiko ti awọn oṣiṣẹ n ja fun owo oṣu tuntun, pe awọn ko ni le san ẹgbẹrun lọna ọgbọn Naira ti ẹgbẹ oṣiṣẹ n beere fun, bi ko ṣe ẹgbẹrun mejilelogun ataabọ Naira ti agbara awọn ka. Èrò ọmọ Nàíjíríà sọtọọtọ lórí 30,000 owó osù òsìsẹ Awọn ọmọ Naijiria ti fesi si igbesẹ Aarẹ Muhammadu Buhari lati gbe aba owo osu tuntun naa lọ si Ile Igbimọ Asofin lẹyin to tẹwọgba àbá ẹkunwo owó oṣù òṣìṣẹ ti igbimo naa gbe kalẹ. Aarẹ Buhari sọ nipa igbese naa lẹyin ti ẹgbẹ òṣìṣẹ NLC fagile ìyansẹlódì ti wọn fẹ gunle ní Ọjọ Ìṣẹgun láti bèèrè fún àfikún owo oṣù òsìsẹ ní Naijiria. Lara awọn ọmọ Naijiria to fesi si igbesẹ aarẹ naa gboriyin fun aarẹ Buhari nigbati awọn miran bu ẹnu atẹ lu pe ọna miran lati fa ẹkunwo owo osu sisan naa gun ni Aarẹ Buhari dawọ le. Àwọn iròyin tì ẹ leè ní ìfẹ síí: Grandma Maruwa: Ó yẹ kí obìnrin sisẹ láì wojú ọkọ kó tó jẹun John Agbaja sọ wi pe oun ni gbagbọ ninu Aarẹ Buhari lati sa ipa rẹ ki irọrun o le de ba awọn osisẹ lorilẹede Naijiria. Amọ awọn miran parọwa si ẹgbẹ osisẹ lorilẹede Naijiria lati mọkanle nitori ọna ni yii lati ri wi pe won ko se ekunwo owo osu awọn osisẹ naa lasiko to tọ ati eyi to yẹ. Àwọn ọmọ Naijiria fèsì sí gbèǹdéke owó osú tí Ààrẹ buwọlù Abubakar Musa nigba to n fesi si igbesẹ naa rọ awọn ọmọ Naijiria lati ri wi pe wọn fọwọsowọpọ pẹlu Aarẹ Buhari lati mu idagbasoke ba orilẹede Naijria. Ààrẹ Buhari tẹwọgba àbá lórí ẹkúnwó owó oṣù òṣìṣẹ Ìròyìn tó ń tẹ wa lọwọ sọ pé Ààrẹ orileede Naijiria Muhammadu Buhari ti tẹwọgba àbá ẹkunwo owó oṣù òṣìṣẹ ti igbimọ to ṣiṣe lori rẹ jabọ fun un lAbuja. Nigba ti o n gba abọ iwadi naa ti olori igbimọ ọhun Amal Pepple gbe fun un, Aarẹ Buhari ni oun yoo ṣa agbara oun lati ri wi pe ilé aṣòfin mú ayípadà bá owó oṣù ti àwọn òṣìṣẹ n gba. Agbẹnusọ ile iṣẹ Aarẹ Garba Shehu fi ẹkunrẹrẹ alaye ohun ti Aarẹ Buhari sọ nibi to ti tẹwọgba aba naa lede loju opo Twitter rẹ. ASUU Strike: Bí àwọn kan se dunnú, làwọn kan fajúro Ninu atẹjade naa Aarẹ Buhari ko sọ pato boya oun yoo buwọlu ẹgbẹrun lọna ọgbọn Naira ti awọn oṣiṣẹ n bere fun. Sugbọn o fi ifarajin rẹ han lati fi abadofin lori ẹkunwo oṣiṣẹ rinlẹ lọjọ waju. O ni bi ijọba ti n ṣe agbeyẹwo aba yi, oun rọ awọn oṣisẹ ati awọn asaaju wọn lati ṣe suuru di ọṣẹ to n bọ. Ero ọkan ọpọ ọmọ Naijiria ni wi pe Aarẹ Buhari yoo buwọlu ẹkunwo owo oṣu tuntun Sẹnetọ Rafiu Ibrahim, to n ṣoju ẹkun idibo Guusu ipinlẹ Kwara salaye pe, ileeṣẹ aarẹ gbọdọ kọkọ fi aba ofin ranṣẹ sile aṣofin fun ayẹwo. : Minimum Wage: Buhari gbọdọ fi àbá owó osù tuntun sọwọ sáwọn asòfin 